РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/25-23

8. фебруар 2023. године

Б е о г р а д

ЗАПИСНИК

СА 21. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 8. ФЕБРУАРА 2023. ГОДИНЕ

Седница је почела у 11,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Верољуб Матић, Aлександар Марковић, Александар Мирковић, Ана Миљанић, др Весна Ивковић, Радован Арежина и Војислав Михаиловић.

Седници су присуствовали заменици чланова Одбора: Данијела Вујичић, заменик члана Ђорђа Комленског, Славиша Ристић, заменик члана Јанка Веселиновића и Никола Драгићевић, заменик члана Сање Марић, која је поднела оставку на функцију народног посланика.

Седници нису присуствовали чланови Одбора: Сандра Божић, др Угљеша Мрдић, Ђорђе Комленски, Јанко Веселиновић, Мирослав Алексић, Драгана Ракић, Живота Старчевић и Бошко Обрадовић.

На предлог председника, Одбор је једногласно утврдио следећи:

Д н е в н и р е д:

1. Разматрање оставке коју је на функцију народног посланика поднео Звонимир Стевић (акт 01 број 118-251/23 од 7. фебруара 2023. године).

**Прва тачка дневног реда:** Разматрање оставке коју је на функцију народног посланика поднео Звонимир Стевић

Председник Одбора је констатовао да je оставкa Звонимира Стевића, у складу са Законом о избору народних посланика и Пословником, као и законом којим се уређује овера потписа, оверена и у законском року предата на писарницу Народне скупштине.

Председник Одбора је предложио да Одбор Народној скупштини поднесе извештај о наступању случаја из члана 131. став 2. тачка 6) Закона о избору народних посланика у коме се подношење оставке наводи као разлог за престанак мандата народном посланику, с предлогом да Народна скупштина констатује престанак мандата именованом народном посланику.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставке народног посланика Звонимира Стевића, изабраног са изборне листе „ИВИЦА ДАЧИЋ - ПРЕМИЈЕР СРБИЈЕ'', наступио случај из члана 131. став 2. тачка 6) Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованом престао мандат народног посланика.

Попуњавање упражњеног посланичког места извршиће се додељивањем мандата другом кандидату у складу са чланом 135. Закона.

За известиоца Одбора на седници Народне скупштине одређен је Миленко Јованов, председник Одбора.

Председник Одбора је пре закључења седнице обавестио чланове Одбора да је седница Републичке изборне комисије заказана за 13,00 часова и да ће наредна седница одбора бити у 15,00 часова како би се у току дана спровео до краја поступак верификације мандата, односно благовремено попунило упражњено посланичко место у Народној скупштини.

\*\*\*

Седница је завршена у 11,10 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов